**REFERAT FRA MEDLEMSMØTET 18.MARS 2024**

Møtet ble avholdt i lokalet til «Sandefjord Sparebanks Boligstiftelse for eldre», som egner seg bra til våre medlemsmøter. Vi må bestille mat og koke kaffe selv, men det har vi så langt ordnet. En stor takk til kaffekommiteèn så langt: Bjørg Solum Andersen og Marit Svendsrød..

Månedens møte hadde temaet visesang hvor vi fikk besøk av Svein Johan Lindstad som også er en av våre postpensjonister.,

Svein hadde fokus på kjærligheten i ord og toner, dikt og små historier. Hyggelig og fin stemning med norske visesanger.

Bjørn informerte om forrige møte (referat), medlemskontingent (noen hadde problemer med mottak på mail) og generelle saker.

To esker sangbøker «Pensjonistforbundets Jukebok’s» var innkjøpt og siden styret ikke har noe lagerrom, ble det bestemt at disse kan fordeles blant medlemmene (som tar de med på de neste medlemsmøtene). Her kom litt forskjellige forslag om bruken av bøkene (så da blir det i hvert fall sang i fremtiden). Vi forsøkte oss med en sang i boken , hvor Svein spilte og sang med oss. Dette ble bra og vi håper på at noen med instrumenter også fremover kan dra dette i gang hos oss.

Dagens utlodning med attraktive premier

**TURGRUPPEN:** Wenche Bettum informerte litt fra den nye turgruppa som ønsket å få litt tilbakemelding om ønsker for tur. Forslag kan sendes «Vestfold@postpensjonistene.no» og blir videresendt turgruppen. Gruppen jobber med 1 dagstur (evt teatertur etc) og en overnattingstur. Mer info kommer senere.

Neste møte er på Bøkekroa 29.04.24

Sommertur Nevlunghavn 27.05.24 (værforbehold)

29.3.24 Lisbeth